
PL-x 713/2022
Către,

BIROUL PERMANENT AL CAMEREI DEPUTAȚILOR
Vă înaintăm, alăturat, raportul asupra Proiectului de Lege pentru completarea art.28 din Legea nr.290/2004 privind cazierul judiciar, trimis Comisiei juridice, de disciplină şi imunităţi cu adresa nr.PL-x 713 din 9 noiembrie 2022, înregistrat cu nr. 4c-13/1046 din 10 noiembrie 2022.
În raport cu obiectul și conținutul reglementării, inițiativa legislativă se încadrează în categoria legilor ordinare. 
      PREŞEDINTE
Laura VICOL

 RAPORT 

 asupra
Proiectului de Lege pentru completarea art.28 din Legea nr.290/2004 privind cazierul judiciar
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată pentru dezbatere în fond cu Proiectul de Lege pentru completarea art.28 din Legea nr.290/2004 privind cazierul judiciar, trimis Comisiei juridice, de disciplină şi imunităţi cu adresa nr.PL-x 713  din 9 noiembrie 2022, înregistrat cu nr. 4c-13/1046 din 10 noiembrie 2022.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 7 noiembrie 2022. 
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare completarea art.28 din Legea nr.290/2004 privind cazierul judiciar, republicată, cu modificările și completările ulterioare, cu două noi alineate, alin.(31) și (32). Noutatea reglementării vizează creșterea operativității în obținerea certificatului de cazier judiciar, în sensul simplificării acestei proceduri, propunându-se ca și eliberarea actului, nu doar depunerea cererii de eliberare, să fie făcută în formă electronică.
Consiliul Legislativ a avizat favorabil cu observații și propuneri iniţiativa legislativă, conform adresei cu nr.1107 din 7 octombrie 2022.
Comisia pentru drepturile omului, culte și problemele minorităților naționale a avizat favorabil proiectul de lege, în ședința din ziua de 15 noiembrie 2022, cu majoritate de voturi, conform adresei cu nr.4c-6/778 din 16 noiembrie 2022.
Comisia pentru apărare, ordine publică și siguranță națională a avizat favorabil proiectul de lege, în ședința din ziua de 14 noiembrie 2022, cu unanimitate de voturi, conform adresei cu nr.4c-15/406/2022.
Comisia pentru tehnologia informației și comunicațiilor a avizat favorabil inițiativa legislativă, în ședința din ziua de 16 noiembrie 2022, cu unanimitate de voturi, conform adresei cu nr.4c-19/221/2022.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat proiectul de lege în şedinţa din ziua de 22 noiembrie 2022.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.
În temeiul prevederilor art.56 și art.57 din Regulamentul Camerei Deputaţilor, republicat, cu modificările şi completările ulterioare, la lucrările comisiei au participat, în calitate de invitați, reprezentanți ai Inspectoratului General al Poliției Române din cadrul Ministerului Afacerilor Interne.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaților, spre dezbatere și adoptare, un raport de adoptare a Proiectului de Lege pentru completarea art.28 din Legea nr.290/2004 privind cazierul judiciar, cu amendamentul admis din Anexa nr.1 și  amendamentele respinse din Anexa nr.2 la prezentul raport.
În raport cu obiectul şi conţinutul reglementării, inițiativa legislativă se încadrează în categoria legilor ordinare.
                 

  PREŞEDINTE,                                            



SECRETAR,

   

             Laura VICOL                                                                                                               Ladányi László-Zsolt   

Consilier parlamentar, 
Rodica Penescu
     Anexa nr.1

AMENDAMENT ADMIS:

	Nr. crt.
	Forma inițiatorilor
	Text 

Senat
	Text propus de Comisie

(autorul amendamentului)
	Motivarea

amendamentelor 

	1.
	Lege pentru completarea Legii nr.290/2004 privind cazierul judiciar
	LEGE pentru completarea art.28 din Legea nr.290/2004 privind cazierul judiciar
	Nemodificat


	

	2.


	Articolul I

Legea nr. 290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, se completează după cum urmează:

1. După articolul 28, alineatul (3), se introduc două alineate noi, alineatele (31) și (32), care vor avea următorul cuprins:

“(31) La solicitarea persoanelor fizice sau juridice, în urma mențiunii în cererea prevăzută la alin. (1) și (2), certificatul de cazier judiciar se eliberează gratuit și în formă electronică. Certificatele de cazier judiciar eliberate în formă electronică sunt semnate cu semnătură electronică clificată și sunt asimilate înscrisurilor autentice.”

	Art.I. - La articolul 28 din Legea nr.290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, după alineatul (3) se introduce un nou alineat, alin.(31), cu următorul cuprins:
„(31) La solicitarea persoanelor fizice sau juridice, în urma consemnării opţiunii în cererea-tip prevăzută la alin.(1) şi (2), certificatul de cazier judiciar se eliberează gratuit şi în formă electronică. Certificatele de cazier judiciar eliberate în formă electronică sunt semnate cu semnătură electronică calificată şi sunt asimilate înscrisurilor autentice. Noţiunea de semnătură electronică calificată are înţelesul dat de dispoziţiile Regulamentului (UE) nr.910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE.”
	Nemodificat


	

	3.
	(32) În termen de 3 luni de la intrarea în vigoare a prezentei legi, prin ordin comun al ministrului afacerilor interne și al ministrului cercetării, inovării și digitalizării sunt stabilite procedurile pentru eliberarea în formă electronică a cazierului judiciar.”

	Art.II.- În termen de 3 luni de la data intrării în vigoare a prezentei legi, prin ordin comun al ministrului afacerilor interne şi al ministrului cercetării, inovării şi digitalizării, sunt stabilite procedurile pentru eliberarea în formă electronică a cazierului judiciar.

	Art.II.- În termen de 6 luni de la data intrării în vigoare a prezentei legi, prin ordin comun al ministrului afacerilor interne şi al ministrului cercetării, inovării şi digitalizării, sunt stabilite procedurile pentru eliberarea în formă electronică a cazierului judiciar.
Autor amendament:

Deputat George-Cristian Tuță
Aprobat:

Grupurile PSD, PNL, UDMR, USR, Minorități


	

	4.
	Articolul II

Legea nr. 290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, precum şi cu cele aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
	Art.III. - Legea nr.290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, precum şi cu completarea adusă prin prezenta lege, va fi republicată în Monitorul Oficial al României, Partea I, dându-se textelor o nouă numerotare.

	Nemodificat
	


     Anexa nr.2
AMENDAMENTE RESPINSE:
	Nr. crt.
	Forma inițiatorilor
	Text 

Senat
	Text propus de Comisie

(autorul amendamentului)
	Motivarea

amendamentelor 

	1.

	Articolul I

Legea nr. 290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, se completează după cum urmează:

1. După articolul 28, alineatul (3), se introduc două alineate noi, alineatele (31) și (32), care vor avea următorul cuprins:

“(31) La solicitarea persoanelor fizice sau juridice, în urma mențiunii în cererea prevăzută la alin. (1) și (2), certificatul de cazier judiciar se eliberează gratuit și în formă electronică. Certificatele de cazier judiciar eliberate în formă electronică sunt semnate cu semnătură electronică clificată și sunt asimilate înscrisurilor autentice.


	Art.I. - La articolul 28 din Legea nr.290/2004 privind cazierul judiciar, republicată în Monitorul Oficial al României, Partea I, nr.777 din 13 noiembrie 2009, cu modificările şi completările ulterioare, după alineatul (3) se introduce un nou alineat, alin.(31), cu următorul cuprins:
„(31) consemnării opţiunii în cererea-tip prevăzută la alin.(1) şi (2), certificatul de cazier judiciar se eliberează gratuit şi în formă electronică. Certificatele de cazier judiciar eliberate în formă electronică sunt semnate cu semnătură electronică calificată şi sunt asimilate înscrisurilor autentice. Noţiunea de semnătură electronică calificată are înţelesul dat de dispoziţiile Regulamentului (UE) nr.910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE.”
	1. (31) Se elimină.
Propunere amendament:

Ministerul Afacerilor Interne
Grupul AUR

	Scrisoarea Ministerului Afacerilor Interne nr. 25677/08.11.2022

“... apreciem necesară eliminarea din cuprinsul propunerii legisative a alin. (31) și (32) ce se doresc a fi introduse la art.28 și, având în vedere faptul că procesul de digitalizare nu presupune doar transpunerea în online a fluxurilor și datelor curente, fiind utile anumite optimizări, considerăm, totuși, că se impune modificarea art.28 alin.(4) din Legea nr.290/2004, ... .”

“… va fi creat cadrul legal necesar pentru stabilirea procedurii de depunere, modalității de generare și de obținere a certificatului de cazier judiciar, …, nefiind necesară emiterea unui ordin al ministrului afacerilor interne și al ministrului cercetării, inovării și digitalizării.”


	2.
	---------------------------------------
	-----------------------------------------
	2. La articolul 28, alineatul (1) se modifică și va avea următorul cuprins:

“(1) Cererea-tip, cu datele cu caracter personal completate și motivată, se depune de către persoana fizică personal, la orice unitate ori subunitate de poliție în care funcționează ghișeu de eliberare a certificatelor de cazier-judiciar.”

Propunere amendament:

Ministerul Afacerilor Interne
Grupul AUR

	

	3.
	--------------------------------------
	-----------------------------------------
	3. La articolul 28, după alineatul (1) se introduce un nou alineat, alin.(11), cu următorul cuprins:

“(11) Persoanele fizice cu cetățenie română pot depune cererea-tip prevăzută la alin.(1) și pot obține certificatul de cazier judiciar și în format electronic, în condițiile prevăzute la alin.(4).”
Propunere amendament:

Ministerul Afacerilor Interne
Grupul AUR
	

	4.
	---------------------------------------
	-----------------------------------------
	4. La articolul 28, alineatul (2) se modifică și va avea următorul cuprins:

“(2) Cererea-tip, cu datele complete de identificare și motivată, se depune de către persoana juridică prin reprezentant legal, care trebuie să își dovedească calitatea, la orice unitate ori subunitate de poliție în care funcționează ghișeu de eliberare a certificatelor de cazier judiciar.”
Propunere amendament:

Ministerul Afacerilor Interne
Amendament însușit de Grupul AUR
	

	5.


	---------------------------------------
	-----------------------------------------
	5. La articolul 28, după alineatul (2) se introduce un nou alineat, alin.(21), cu următorul cuprins:

“(21) Persoanele juridice cu sediul social în România pot depune cererea-tip prevăzută la alin. (2) și pot obține certificatul de cazier judiciar și în format electronic, în condițiile prevăzute la alin.(4).”
Propunere amendament:

Ministerul Afacerilor Interne
Amendament însușit de Grupul AUR

	

	6.

	Art.28
(4) Data de la care se poate depune cererea electronică de obţinere a certificatului de cazier judiciar, precum şi procedura de depunere se stabilesc prin ordin al ministrului afacerilor interne.
	-----------------------------------------
	6. La articolul 28, alineatul (4) se modifică și va avea următorul cuprins:

„(4) Data de la care se poate depune cererea electronică de obținere a certificatului de cazier judiciar, procedura de depunere, precum și modalitatea de generare și obținere a certificatului de cazier judiciar se stabilesc prin ordin al ministrului afacerilor interne.”

Propunere amendament:

Ministerul Afacerilor Interne
Grupul AUR

	

	7.
	---------------------------------------
	-----------------------------------------
	7. La articolul 29, după alineatul (1) se introduce un nou alineat, alin.(11), cu următorul cuprins:

“(11) Persoanele fizice cu cetățenie română care se află în străinătate pot solicita eliberarea certificatului de cazier judiciar și în condițiile art.28 alin. (11).”
Propunere amendament:

Ministerul Afacerilor Interne
Grupul AUR

	

	8.
	--------------------------------------

	-----------------------------------------


	8. La articolul 19, după alineatul (4) se introduce un nou alineat, alin.(5), cu următorul cuprins:

“(5) Pentru obținerea cazierului judiciar din alte state, pentru care eliberarea acestuia se face pe baza impresiunilor papilare, solicitantul se poate adresa, în vederea amprentării, Direcției Cazier Judiciar, Statistică și Evidențe Operative sau serviciilor teritoriale de profil.”
Propunere amendament:

Ministerul Afacerilor Interne
Grupul AUR

	

	9.
	(32) În termen de 3 luni de la intrarea în vigoare a prezentei legi, prin ordin comun al ministrului afacerilor interne și al ministrului cercetării, inovării și digitalizării sunt stabilite procedurile pentru eliberarea în formă electronică a cazierului judiciar.”
	Art.II.- În termen de 3 luni de la data intrării în vigoare a prezentei legi, prin ordin comun al ministrului afacerilor interne şi al ministrului cercetării, inovării şi digitalizării, sunt stabilite procedurile pentru eliberarea în formă electronică a cazierului judiciar.
	9. (32) Se elimină.
Propunere amendament:

Ministerul Afacerilor Interne
Grupul AUR

